SAIL अध्यक्ष अनिल कुमार चौधरी पर बदमाशों ने किया लोहे की रॉड से हमला, AIIMS में भर्ती  
सेल अध्यक्ष पर जानलेवा हमला
लोहे की रॉड से किया गया हमला
सेल अध्यक्ष को एम्स में भर्ती कराया गया
इन हमलावरों के पास चाकू भी था. इस दौरान घटनास्थल से गुजर रही डिफेंस कॉलोनी पुलिस स्टेशन की पेट्रोल मोटरसाइकिल ने तत्परता से चार हमलावरों में से 2 को पकड़ लिया. सेल अध्यक्ष को तुरंत एम्स (AIIMS) ट्रामा सेंटर में भर्ती कराया गया और तत्काल प्रभाव से हौज खास पुलिस स्टेशन में इस घटना की शिकायत दर्ज कराई गई.
सेल अध्यक्ष को मेडिकल ट्रीटमेंट एंड एडवाइज़ के बाद अस्पताल से रिलीज कर दिया गया है. पुलिस सेल अध्यक्ष पर हुए इस जानलेवा हमले की हर संभव पहलुओं से जांच कर रही है.
इस घटना पर प्रतिक्रिया व्यक्त करते हुए सेल अध्यक्ष ने कहा, “हमलावरों द्वारा किए गए इस अप्रत्याशित और हिंसक हमले से मुझे आश्चर्य हुआ है. यह एक जानलेवा हमला था. हालांकि, मैं पुलिस के त्वरित कार्यों के लिए उनका आभारी हूं. सही समय पर पुलिस के आने के कारण मौके से दो बदमाशों को पकड़ा जा सका. मुझे पूरा विश्वास है कि पुलिस इस मामले की जांच करेगी और सभी दोषियों को गिरफ्तार करेगी."